Cuplurile gay, din ce în ce mai tolerate de Biserica Catolică. "Nici măcar condamnarea la închisoare nu a schimbat dragostea".
Papa Ioan Paul al II-lea: "Fiecare om este demn de respect". Papa Francisc: Homosexualii au drepul să fie parte dintr-o familie. Sunt țări, precum Irak, Yemen sau Qatar, în care homosexualitatea se pedepsește cu închisoarea sau chiar cu moartea.
20 februarie 1994 este ziua în care Biserica Catolică arată primele semne de toleranță față de cuplurile homosexuale."Biserica își exprimă acordul asupra prevederilor rezoluției pe care nu numai că le aprobă, ci adaugă și propria idee. Concept potrivit căruia fiecare om este demn de respect", spunea Papa Ioan Paul al II-lea.Papa Ioan Paul al doilea a transmis o scrisoare în care, pentru prima dată, arăta o oarecare deschidere față de cuplurile homosexuale.O nouă rază de speranță pentru cuplurile gay a venit în urmă cu 4 luni, de la Papa Francisc."Homosexualii au drepul să fie parte dintr-o familie. Ce trebuie să facem este o lege a parteneriatului civil. În acest fel ar primi acoperire legală", a spus Papa Francisc.Florin și Victor formează un cuplu de mai bine de 6 ani. Victor îți spune ce a însemnat pentru el mesajul Papei."Mesajul Papei Francisc a fost un mesaj binevenit care sa ducă la reforma bisericii si care să ducă la schimbarea mentalităților. E un lucru revoluționar în contextul bisericii, dar in fond este o dovadă de arătare a umanității", a spus Victor Ciobotaru."Legile nu pot schimba dragostea. Și asta s-a văzut și în perioada comunistă.Nici măcar legea penală care trimitea persoanele gay la închisoare nu a putut să schimbe dragostea acestor persoane", a mai spus Victor.În timp ce Victor și Florin luptă ca familia dintre persoanele de același sex să fie recunoscută legal, încă sunt țări precum Irak, Yemen sau Qatar, în care homosexualitatea se pedepsește cu închisoarea sau chiar cu moartea.